**Témanapterv**

|  |  |
| --- | --- |
| **Témanap címe** | Gyermekszívbe hintett varázs |
| **Évfolyam** | 2. |
| **Szerző(k)** | Farkas Lászlóné, Répásiné Vadon Katalin |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Az témanap céljai:**   * A tanulók megismernek a karácsonyi ünnepkörhöz tartozó verset, ismeretterjesztő szöveget és történetet. * A foglalkozás végére minden gyermek megtanulja a verset. * Részt vesznek a mozgáskultúrájukat is fejlesztő szerepjátékokban. * A dramatikus játékokban kifejezik gondolataikat, érzelmeiket, véleményeiket. * A foglalkozáson megismert – eddig számukra ismeretlen – szavakat használják a nap végén, ezek a szavak beépülnek aktív szókincsükbe. * Gondolataikat, érzéseiket, véleményeiket két vagy több mondat összekapcsolásával pontosan fejezik ki. * A szöveg megértését a feladatok hibátlan vagy minimális hibával (1-2 hiba) történő megoldásával bizonyítják. * A játékos feladatok, dramatikus játékok segítségével átélik a verset és a történetet. * Minden gyermek bekapcsolódik a játékos feladatokba, kooperatív munkába. * A feladatok megoldása során együttműködnek társaikkal, figyelnek egymásra. * Véleményüket udvariasan fogalmazzák meg. * A történetet annak szerveződése, logikája szerint játsszák el. * A matematikai feladatokban halmazokkal helyesen végeznek műveleteket. * Helyesen hasonlítanak össze tömegeket. * Helyesen végzik el a számolási feladatokat. * Életkoruknak megfelelően használják a matematikai szaknyelvet. * A feladatok megoldása által megfelelő számolási eljárásokat alkalmaznak. * Egyszerű megállapításokat fogalmaznak meg számok, mennyiségek közötti viszonyokra vonatkozóan. * Megtapasztalják az alkotás örömét, fejlődik alkotó fantáziájuk, kézügyességük, esztétikai és szépérzékük. * Érzelmileg is felkészülnek az ünnepre, megtanulják a megőrzendő hagyományokat megbecsülni. * A foglalkozások által részesei lesznek annak, hogy a világ tárgyai létrehozhatók, és erre ők is képesek. | | | | | | | | | |
| **Idő** | | **Szakaszok és célok** | | **Tanulói tevékenységek** | | **Tanári tevékenységek** | **Munkaforma/**  **Módszer** | **Tananyagok/**  **Eszközök** | **Megjegyzések** |
| 5 perc  10 perc  1 perc  3 perc  10 perc  10 perc  4 perc | | **Ráhangolódás szakasza:**  Bármelyik osztálytársukat elfogadják csoporttársnak.  Gondolataikat két vagy több mondat össze-kapcsolásával helyesen fejezik ki.  Megismernek egy, a karácsonyi ünnepkörhöz tartozó verset, s meg is tanulják azt.  Minden tanuló bekapcsolódik a kooperatív munkába. | | „Embermozaik” játék segítségével 4 fős csoportok alakulnak. Különböző színű adventi koszorúk képének egy-egy részletét *húzzák ki* a gyerekek a tanári asztalról. Az összetartozó részek gazdáiból alakulnak ki a 4 fős csoportok. A képrészletekből összeállított képet a gyerekek *felragasztják* egy lapra.  A csoport tagjai 1-től 4-ig egy-egy számot húznak a saját asztalukról.  „Ablak” módszer segítségével a várakozásról *írnak*: Ki mit vár karácsony előtt?  A csoportok egy-egy lapot kapnak. Minden lap 5 kis ablakra van osztva. Az 5. kis ablak a lap közepére kerül üresen. A négy szélső ablak 1-től 4-ig számozott. A számozott részekbe a csoporttagok (saját számaiknak megfelelően) az adott témáról való elképzeléseiket írják be, a középső részbe pedig a közösen kialakított csoportvélemény kerül (amit a legtöbb csoporttag vár karácsony előtt).  A csoportvezetők *felolvassák* a közösen kialakított csoportvéleményt.  Amennyiben a megoldások között Jézus eljövetelére való várakozás nem kerül szóba, ezt külön *megbeszélik*.  **Kövecses Anna: Ünnepi rege c. versének feldolgozása**  *Meghallgatják* a pedagógus által bemutatott verset, közben *megnézik* a vershez készült ppt-t.  *Elmondják,* milyen érzéseket keltett bennük a vers.  A vers feldolgozása:   1. csoport: jellemző mesekezdeteket *gyűjtenek*. Ötleteiket külön-külön egy-egy cetlire *leírják*. Az összegzésnél a leírt ötleteket *egymás* *mellé* *teszik*, az egyforma vagy hasonló ötleteket *egymásra* *rakják*. Majd *összehasonlítják* a vers első két sorával (Nem tudni, hogy melyik évben / Történt egyszer nagyon régen). *Megbeszélik,* hogy miben hasonlít a vers első két sora a jellegzetes mesekezdetekhez. 2. csoport: „Rajzolás párban” módszerrel két tanuló *lerajzolja* a vers harmadik sorát (Csillag fénylett karácsonyfán): mindkét tanuló *elővesz* egy rajzlapot, s egymás mellé *helyezik*. A rajzot úgy *készítik* *el*, hogy annak az egyik fele az egyik, másik fele a másik rajzlapra essen. Akkor jó igazán az alkotás, ha az egynek tűnik. Ugyanebből a csoportból a másik két tanuló 20 db-os *puzzle* *játékot* *játszik*: gyömbér képét rakják ki. 3. csoport: A második versszak első két soráról (Nagy pelyhekben hullott a hó,/Vígan csusszant rajta szánkó.) *rajzolnak* „Rajzold le, amit mondok” játékkal: Az egyik tanuló *rajzol*, társa szóban *mondja* számára, hogy mit, hová, milyen méretben, milyen színnel rajzoljon. 4. csoport: „Csoportmegoldás” módszerrel a csoport minden tagja *befejezi* az alábbi szavakhoz kapcsolódó mondatokat: kandalló, fagyöngy, emberszív, varázs. A leírt mondatokat *összevetik*, majd közösen *létrehoznak* minden szóhoz egy új mondatot, amely minden csoporttag gondolatát tartalmazza. 5. csoport: Az utolsó versszak első két sorát (Együtt égett a négy gyertya, / Szívszeretet el nem hervadt) *megjeleníti* állóképben: *felkészülnek* a feladatmegoldásra:  * *Értelmezik* az alábbi kifejezést: Szívszeretet el nem hervadt * *Megbeszélik*, ki hogyan helyezkedjen el, milyen pózt vegyen fel.  1. csoport: Az utolsó versszak 3.-4. sorát *jeleníti meg* állóképben (Gyermekarcra mosoly került, / Majd az ünnep elszenderült.): *felkészülnek* a feladatmegoldásra:  * *Értelmezik* az alábbi kifejezést: Majd az ünnep elszenderült. * *Megbeszélik*, ki hogyan helyezkedjen el, milyen pózt vegyen fel.   A feladatokat *ellenőrzik* úgy, hogy minden csoport sorrendben *beszámol* a megoldásról: a csoportok vezetői *ismertetik* a többi tanulóval, mi volt a feladatuk, s meg is indokolják, hogy miért a felvázolt megoldást választották.  A tanulók közösen *elmondják* egymás után háromszor a verset a táblára és interaktív táblára kitett felírások, képek segítségével.  Negyedik alkalommal segítség nélkül *mondják* a verset. | | *Kiteszi* az adventi koszorúk képrészleteit összekeverve a tanári asztalra.  *Elmagyarázza* a feladatot.  *Kiteszi* a csoportok asztalára a számkártyákat.  *Elmagyarázza* a feladatot.  *Irányítja* a felolvasást.  *Elmondja* a tanulóknak, hogy a karácsonyt megelőző négy hetes időszak az advent, a várakozás időszaka. Ekkor Jézus eljövetelére várakozunk. Vasárnaponként minden héten egy-egy gyertyával többet gyújtunk meg az adventi koszorún.  *Elindítja* a vershez készült ppt-t, majd *bemutatja* a verset.  *Megkérdezi* a gyermekeket, milyen érzéseket keltett bennük a vers.  *Ismerteti* a feladatokat, szükség esetén *facilitál*.  Az 5. és a 6. csoport munkája megkezdése előtt a gyerekekkel közösen *értelmezi* az alábbi kifejezéseket: Szívszeretet el nem hervadt;  Majd az ünnep elszenderült.  A csoportok beszámolója közben *felírja* az interaktív táblára a gyűjtött mesekezdeteket ppt programban, s *kivetíti mellé* a vers első két sorát.  *Kiteszi* a táblára az elkészült rajzokat, a ppt-be *behelyezi* a gyömbér képét (a kép ugyanaz, amit a puzzle játékban kiraktak a gyerekek), beírja a ppt-be a mondatbefejezéshez tartozó szavakat, s az állókép játékról készült fényképeket.  A második versmondásnál *leveszi* a tábláról a vers harmadik sorához (Csillag fénylett karácsonyfán) készült képet, s csak a mondatbefejezéshez tartozó szavakat és az állóképekről készült fényképeket *vetíti* *ki*.  A harmadik versmondásnál minden lekerül a tábláról, s csak az állóképekről készült fényképeket *vetíti* *ki*.  A negyedik versmondásnál már semmi nincs a táblán. | frontális munka  csoportmunka  egyéni munka  kooperatív munka  egyéni munka  frontális munka  frontális munka  egyéni munka  kooperatív munka  frontális munka  kooperatív munka  frontális munka  frontális munka | Négyféle színű adventi koszorú képe feldarabolva.  számkártyák: minden csoport számára 1-től 4-ig számozva;  a csoportok számának megfelelő darabszámú lap 5 kis ablakra osztva;  ceruza  Az „Ablak” módszer kitöltött lapjai  számítógép,  a vers szövege  cetlik,  minden tanuló számára ceruza  két darab rajzlap,  grafit- és színes ceruzák  számítógép  Egy darab rajzlap, grafit- és színes ceruzák  Feladatlap bejezetlen mondatokkal.  fényképezőgép  fényképezőgép  számítógép, interaktív tábla  számítógép,  interaktív tábla, elkészült rajzok | Az adventi koszorúk képe a következő mellékletben található:  Alsó\_2\_evf\_5\_tmcs\_sanyag8\_FL  A ppt az alábbi mellékletben található:  Alsó\_2\_evf\_5\_tmcs\_sanyag10\_FL  Kövecses Anna: Ünnepi rege c. verse az alábbi mellékletben található:  Alsó\_2\_evf\_5\_tmcs\_sanyag1\_FL  Koncentráció a rajz és vizuális kultúra tantárggyal.  Puzzle elérhetősége:  <https://www.jigsawplanet.com/?rc=play&pid=0f7a26daf04e> A puzzle helyett „Azonos-különböző” játékot játszhatnak: Mindkét tanuló kap egy-egy képet, amely a gyömbért ábrázolja. A képeken 5 apró eltérés található. A tanulók háttal ülnek egymásnak. Felváltva mesélnek egymásnak a saját képükről mindaddig, amíg minden különbségre fény derül – a feladat az alábbi mellékletben található:  Alsó\_2\_evf\_5\_tmcs\_sanyag2\_FL  Koncentráció a környezetismeret tantárggyal.  Koncentráció a rajz és vizuális kultúra tantárggyal.  A befejezetlen mondatok az alábbi mellékletben találhatók:  Alsó\_2\_evf\_5\_tmcs\_sanyag9\_FL  Az állóképről fényképet készítünk.  Az állóképről fényképet készítünk.  Ppt előre is készíthető:  - beírható a vers első két sora;  - behelyezhető a gyömbér képe;  - beírhatók a mondat-befejezés szavai;  Így az órán csak a gyűjtott mesekezdeteket és az állóképről készült fényképeket kell behelyezni a ppt-be.  Koncentráció az ének-zene tantárggyal. |
| 1 perc  6 perc  5 perc  3 perc  3 perc  3 perc  5 perc  4 perc  10 perc  3 perc  1 perc  4 perc  7 perc  5 perc | | **Szöveg-feldolgozás szakasza:**  A tanulók megismernek a karácsonyi ünnepkörhöz tartozó ismeretterjesztő szöveget és történetet.  Részt vesznek a mozgás-kultúrájukat is fejlesztő szerep-játékokban.  A dramatikus játékokban kifejezik gondolataikat, érzelmeiket, véleményeiket.  A foglalkozáson megismert, eddig számukra ismeretlen szavakat használják a nap végén, ezek a szavak beépülnek aktív szókincsükbe.  Gondolataikat, érzéseiket, véleményeiket két vagy több mondat össze-kapcsolásával pontosan fejezik ki.  A szöveg megértését a feladatok hibátlan vagy minimális hibával (1-2 hiba) történő megoldásával bizonyítják.  A játékos feladatok, dramatikus játékok segítségével átélik a történetet.  Minden gyermek bekapcsolódik a játékos feladatokba, kooperatív munkába.  A feladatok megoldása során együttműködnek társaikkal, figyelnek egymásra.  Véleményüket udvariasan fogalmazzák meg.  A történetet annak szerveződése, logikája szerint játsszák el. | | Magánhangzósor (e-ü é-e a é e-a) segítségével *kitalálják*, hogy a versnek melyik soráról van szó. (Együtt égett a négy gyertya.)  A csoportok *előveszik* az „Embermozaik” játék képeit, s pókhálóábrát *készítenek* a saját képeikhez kapcsolódóan:   * Egy papírlap közepére felírják a gyertya szót. * A lapra olyan szavakat vagy kifejezéseket írnak, amelyek az adott szóról eszükbe jutnak. A lap körbejár, s minden gyermek ráírja a saját gondolatát. * A gondolatok leírása 4 percig tart. * Összehasonlítják a leírt gondolatokat, a hasonlókból egyet meghagynak, a többit bekarikázzák.   Ellenőrzés alkalmával *ismertetik* gondolataikat a többi tanulóval.  A táblára felírt gondolatok segítségével egy tanuló *összefoglalja*, mit takar az osztály tudása a gyertyával kapcsolatban.  Ismeretterjesztő szöveget *olvasnak* a négy gyertya eredetéről és színeiről – a szöveget mondatonként a jól olvasó tanulók olvassák fel.  Egy tanuló az olvasottak alapján *beszámol* az adventi koszorú eredetéről. A többi tanuló szükség esetén *kiegészíti* a beszámolót.  Egy másik tanuló az olvasottak alapján beszámol arról, milyen színűek lehetnek a gyertyák. A többi tanuló szükség esetén kiegészíti a beszámolót.  *Megbeszélik* azokat a kifejezéseket, amelyeket nem értettek (felmerülhetnek az alábbi kifejezések: szívén viselte, árvaház, Testvér, kocsikerékszerű csillár, világ világossága):   * Azok a tanulók *jelentkeznek*, akik valamit nem értettek a szövegben, s *ismertetik*, mi az, aminek a jelentését megbeszélni szükséges. * Ha akad olyan tanuló, aki *meg tudja magyarázni* az adott kifejezés jelentését, ő teszi azt meg. * Ha egyik tanuló sem tudja megmagyarázni az adott kifejezés jelentését, a tanító magyarázza azt meg.   Interaktív feladatok megoldása az ismeretterjesztő szöveghez kapcsolódóan a LearningApps.org programban. A tanulók tetszés szerint választhatnak a feladatok közül:   * Egyszerű sorbarendezés – a szövegből kiemelt 5 szókapcsolat szöveg szerinti sorbarendezése   <https://learningapps.org/display?v=p3enro9nn18>   * Szókereső – a történetből kiemelt 5 kifejezést kell megkeresni, s a magyarázatot elolvasni – a fentebb említett kifejezésekből áll össze a játék.   <https://learningapps.org/display?v=pfw4wrkda18>   * Rövid válasz – a történethez kapcsolódó 5 kérdésre adnak választ a gyerekek.   <https://learningapps.org/display?v=p9cmjqoy518>   * Többválasztásos kvíz – a szöveghez kapcsolódó 5 igaz állítást jelölik meg.   <https://learningapps.org/display?v=ps4ho64dt18>  Ellenőrzés alkalmával *felolvassák* megoldásaikat. A programban *ellenőrzik*, hibátlan-e a megoldás.  A négy gyertya történetének *elolvasása* „vak kéz” módszerrel:   * a csoport tagjai a történetnek egy-egy részét kapják kézhez * *elolvassák* az adott részt, * saját szavaikkal *elmesélik* egymásnak saját részük tartalmát * az elmondás alapján *megbeszélik* a szöveg lehetséges sorrendjét * *meghallgatják* a pedagógus bemutatását * a meghallgatott történet alapján *ellenőrzik*, jól dolgoztak-e.   Dominó játékot *játszanak* a történetből kiemelt szavakkal és azok magyarázataival (béke, hit, szeretet, remény, kanóc, hajdanán, fölösleges, fuvallat, elkeseredés, felragyogott, megragadta)  A feladatmegoldást *ellenőrzik* az interaktív tábláról.  „Dramatizálás, színjáték” játékra *készülnek* *fel*:   * az 1. csoport a történet feléből készül fel a történet eljátszására * a 2. csoport a történet másik feléből készül fel a történet eljátszására   „Szinkronizálás (kihangosítás)” játékra *készülnek* *fel:* Kettős szereposztást alkalmazunk a történet béke, hit, remény, szeretet szereplőihez kapcsolódva. Az azonos szerepet játszók egyike némán játszik. A másik tag beszél. Ő adja a szereplő hangját. A csoportok a gyertyák történetben lévő gondolatain túl plusz gondolatokat *találnak* *ki*, ezt *adják* *elő*.   * 3. csoport: a béke gyertyájához kapcsolódva készül fel * 4. csoport: a szeretet gyertyájához kapcsolódva készül fel * 5. csoport: a hit gyertyájához kapcsolódva készül fel * 6. csoport: a remény gyertyájához kapcsolódva készül fel.   A dramatizálás játékot az 1. csoport *kezdi*. Amikor a béke gyertyájának szerepéhez érnek, a 3. csoport *előadja* a szinkronizálást. Ugyanígy járnak el a többi csoport esetében is.  A szinkronizálás játékot a csoporttagoknak a fele *adja* *elő*, a felkészülésnél a másik két tag *tanácsokat* *ad* az előadást illetően. Az előadás alatt ez a két tag a padjában *ül*, majd az előadás végén *véleményt* *mondanak* a látottakról: (Miért tetszett vagy miért nem tetszett az előadás, mit csináltak volna másképp?)  „Vallatószék” játékot *játszanak* a történetben szereplő gyermek viselkedésével kapcsolatban:   * Egy önként vállalkozó gyermek *leül* az osztállyal szemben. * A többi tanuló *kérdéseket* *tesz* *fel* neki a történetben tanúsított viselkedésével kapcsolatban. * A vallatószékben ülő gyermek a fantáziája alapján *válaszol* a kérdésekre. | | *Kivetíti* interaktív táblán a magánhangzósort.  *Elmagyarázza* a feladatot.  A csoportok gondolatait *felírja* interaktív táblára.  *Irányítja* az olvasást, feladatmegoldást.  Szükség esetén *megmagyarázza* az adott kifejezés jelentését.  *Ismerteti* a feladatokat,  szükség esetén *facilitál.*  *Kivetíti* a helyes megoldást.  *Elmagyarázza* a feladatot.  *Felolvassa* a történetet.  *Elmagyarázza* a játékot.  *Elmagyarázza* a feladatot, szükség esetén *facilitál*.  *Értékeli* az előadást.  *Irányítja* a játékot. | frontális munka  kooperatív munka  frontális munka  egyéni munka,  frontális munka  Egyéni vagy páros munka tabletekkel vagy papír alapon  Kooperatív munka  Páros munka  kooperatív munka  frontális munka  frontális munka | számítógép, interaktív tábla  csoportonként egy-egy lap,  tanulónként egy-egy ceruza  számítógép, interaktív tábla  Ismeretterjesztő szöveg az osztály létszámának megfelelő példányszámban.  tabletek, számítógép, interaktív tábla vagy kinyomtatott feladatlapok  A történet szövege a pedagógus számára egy példányban, négy részre darabolva pedig a csoportok számának megfelelő darabszámban.  A dominó játék a pároknak megfelelő darabszámban. | A magánhangzósor a táblára krétával is felírható.  A pókhálóábra elkészíthető úgy is, hogy a csoportból egy gyermek (az írnok) írja a csoporttagok ötleteit.  A feladat alkalmas a tanulók előzetes ismereteinek, tapasztalatainak mozgósítására.  Koncentráció a környezet-ismeret tantárggyal (a gyertya anyaga)  Koncentráció a hittan tantárggyal.  Az ismeretterjesztő szöveg az alábbi mellékletben található:  Alsó\_2\_evf\_5\_tmcs\_sanyag3\_FL  Amennyiben nem állnak rendelkezésre tabletek, kinyomtatott formában papír alapon oldják meg a feladatokat a gyerekek.  Amennyiben akad olyan feladat, amelyet senki nem választott, frontális munkában megoldják.  A négy gyertya története az alábbi mellékletben található:  Alsó\_2\_evf\_5\_tmcs\_sanyag4\_FL  A dominó játék a tanulók számára feldarabolható formában az alábbi mellékletben található:  Alsó\_2\_evf\_5\_tmcs\_sanyag5\_FL |
| 5 perc  8 perc | | **Matematikai szakasz:** | | Adventi koszorú készítéséhez szükséges alapanyag szükségletet *állapítják meg:*   * *1. csoport* a következő feladatot oldja meg: Palkó és Lackó adventi koszorúkat szeretnének készíteni. Vajon mennyi gyertyára lesz szükségük 1, 2, 3, 4 stb. koszorú elkészítéséhez? A csoport tanulói a LearningApps.org program „Párosító” játékával a négyes szorzótáblát gyakorolják.   <https://learningapps.org/display?v=pjdczw4na18>   * *2. csoport* a következő feladatot oldja meg: Palkó és Lackó 100 Ft-tal elindultak gyertyát vásárolni a boltba. A boltban piros gyertyából hármat találtak egy dobozban, 20 Ft-ba került. Zöld gyertyából négyet találtak egy dobozban, 30 Ft-ba került. Lila gyertyából hatot találtak egy dobozban, 40 Ft-ba került. A csoport *levezeti* csomagoló papíron, hogy a 100 Ft-ból hányféleképpen tudtak dobozos gyertyákat vásárolni, s melyik esetben mennyi pénzük maradt? A feladaton közösen dolgoznak. * *3. csoport* a következő feladatot oldja meg: a feladat szövege ugyanaz, mint a 2. csoportnál. A feladat szövegéhez kapcsolódóan a LearningApps.org „Hiányos szöveg” feladatát oldják meg. A feladatban 4 *mondatot* *egészítenek* *ki* a biztos, lehetetlen, lehetséges szavakkal. A mondatokat összesen 8 helyen kell kiegészíteniük.   <https://learningapps.org/display?v=prbrhxky218>   * *4. csoport* a következő feladatot oldja meg: Palkó és Lackó piros gyertyákból készítettek adventi koszorút. A boltban piros gyertyából egy dobozban 3 db volt, s ez 20 Ft-ba került. A gyerekek *kiszámolják* (csomagolópapíron levezetik a számítás menetét), hogy 4 koszorúhoz hány doboz piros gyertyát vásárolnak? Mennyit fizetnek érte? Mennyi pénzük marad? * *5. csoport* a következő feladatot oldja meg: Palkó és Lackó koszorúnak való anyag után kezdtek el járni. Bekéredzkedtek különböző alakú kertekbe, hogy alapanyagot kérjenek. Csak abba a kertbe tudtak bemenni, amelyik nyitva volt. A különböző alakú síkidomok közül *bekarikázzák* azokat, ahová bejutottak a fiúk. Minden gyermek feladatlapján 4 db különböző síkidom szerepel. A feladatot egyéni munkában *megoldják*, majd *egyeztetik* a csoporttagokkal, *javítják* az esetleges hibákat egymás munkájában. * *6. csoport* a következő feladatot oldja meg: Palkó és Lackó azt szerette volna, hogy a koszorú minél könnyebb legyen. Ezért egyforma vastagságú fenyő-, fűz- és meggyfa ágakat kértek a kerttulajdonosoktól, mindegyikből 1-1 m-t. Mérlegre tették őket, s *megállapították*, hogy melyik a legkönnyebb. (3 mérleg kerül kivetítésre az interaktív: az egyiken fenyő és fűz, a másikon fenyő és meggy, a harmadikon fűz és meggy ág található.) – A feladatot egyénileg átgondolják, majd közösen *megvitatják* a helyes megoldást.   Ellenőrzés alkalmával a csoportok sorrendben *felolvassák* feladataikat, majd *ismertetik* a megoldásaikat az osztály többi tanulójával. | | Csoportonként *ismerteti* a feladatot, szükség esetén a feladatmegoldás közben *facilitál.* | Egyéni munka, amennyiben tabletek rendelkezésre állnak.  Amennyiben egy számítógép áll rendelkezésre, a csoport közösen oldja meg a feladatot.  csoportmunka  Egyéni munka, amennyiben tabletek rendelkezésre állnak.  Amennyiben egy számítógép áll rendelkezésre, a csoport közösen oldja meg a feladatot.  csoportmunka  egyéni, majd kooperatív munka | tabletek vagy számítógép vagy kinyomtatott trimino játék  csomagolópapír, filctoll  tabletek vagy számítógép  csomagolópapír, filctoll  különböző alakú síkidomokat ábrázoló feladatlapok 4 példányban  1.feladatlap  számítógép, interaktív tábla | Interaktív feladat helyett kinyomtatott trimino játékkal is gyakorolható a 4-es szorzótábla.  Szorzás gyakorlására az Okosdoboz „Csoki-csomagoló” játéka is alkalmas (tartalmaz 4-es szorzótáblát).  Interaktív feladat helyett papír alapon is megvalósítható a feladat-megoldás.  Az 1. feladatlap (Alakzatok) az alábbi mellékletben találhatók:  Alsó\_2\_evf\_5\_tmcs\_sanyag6\_FL  Koncentráció a környezetismeret tantárggyal: mérés  A kivetítés helyett papír alapon is megkaphatják a gyerekek a mérlegeket.  A mérlegek rajza az alábbi mellékletben található:  Alsó\_2\_evf\_5\_tmcs\_sanyag7\_FL |
| 4 perc | |  | | *Értékelik* a két órás foglalkozást „Értékelő saláta” módszerrel:   * Zöld papírlapokon befejezendő mondatokat találnak. A papírlapok egymásra vannak gyűrve úgy, hogy azok egyenként levehetők és együttesen salátaformát adnak ki. * A gyerekek egymásnak dobják a salátát. Aki a salátát kapta, levesz egy papírlapot, és befejezi a mondatot.   Annyi gyerek fejezheti be a mondatot, ahányan a 4 perc alatt meg tudnak szólalni. | | *Elmagyarázza* a feladatot, *figyeli* a játék menetét. | egyéni munka | Az osztály létszámának megfelelő darabszámú zöld papírcsík összegyűrve salátaformára. | Egy-egy „salátalevélen” azonos befejezetlen mondatok is szerepelhetnek.  Példa befejezendő mondatokra:  - Ezen a foglalkozáson az tetszett a legjobban, hogy ………..  - Ezen a foglalkozáson nem tetszett, hogy ………………..  - Ezen a foglalkozáson a csoportunk………………  - Ezen a foglalkozáson minden gyermek ………………..  - Erre a foglalkozásra jellemző volt………………….. |
| 4X  30 perc  10 perc  20 perc | | A délelőtt 2. részében a tanulók kézműves foglalkozásokon vesznek részt. 4 helyszínen forgószínpad-szerűen váltják egymást a csoportok.  **I. Helyszín**  **Adventi koszorú készítése**  A) Ismeretterjesztő szöveg feldolgozása  Ismereteket szereznek a fagyöngyről.  B) A koszorú elkészítése  Fejlődik kézügyességük, alkotó fantáziájuk, szépérzékük. | | Minden tanuló húz egy betűkártyát. (A,B,C,D)  Szakértői játékkal megtanítják egymást a fagyönggyel kapcsolatos tudnivalókra. A, B, C, D tanuló a szöveg egy-egy részletét kapja, egyénileg elolvassák azt, majd az azonos betűjelűek összeülnek, megbeszélik az olvasottakat. Ezután mindenki visszamegy a saját csoportjába és megtanítja a saját feldolgozott anyagát.  Egy-egy csoport az előre elkészített koszorú alapot feldíszíti. 4 db gyertyát helyeznek rá, fenyőággal, tobozzal, fagyönggyel, szalagokkal színesítik. | | Csoportokat alakít ki  Az ismeretterjesztő szöveget 4 részre osztja.  magyaráz, támogat, ellenőriz  Bemutat egy kész koszorút, elmagyarázza a feladatot, szükség esetén segítséget nyújt. Ellenőriz, értékel. | kooperatív csoportmunka  csoportmunka | Betűkártyák.  Egy teljes szöveg a pedagógus számára.  Feldarabolt szöveg megfelelő példányszámban  vesszőből, mohából készült koszorú alapok, szalagok, toboz, termések, gyertyák, fagyöngy, ragasztópisztoly | Ha a szülőket is szeretnénk bevonni a témanapba a kézműves foglalkozásokonkérhetjük a segítségüket.  A csoportok kialakítása az évfolyam létszámától függ.  8-10 fő alkosson egy csoportot, egy fő pedagógussal és egy felnőtt segítővel ez a létszám jól kezelhető. Nagyobb létszám esetén több felnőtt segítőt kell bevonnunk. Ezek a csoportok váltják egymást a különböző helyszíneken.  A fagyöngyről szóló szöveg az alábbi mellékletben található:  Alsó\_2\_evf\_5\_tmcs\_sanyag15\_FL  Koncentráció a környezetismeret tantárggyal. |
| 5 perc | | **II. helyszín**  **Mézeskalács sütése, díszítése**  A) Motiváció: az érdeklődés felkeltése, előzetes ismeretek előhívása  B) Célkitűzés  Megismerik az elkészítendő munkadarabot. | | A feladatlap megoldása. Bekarikázzák a karácsonyhoz kapcsolódó fogalmak betűjelét, majd összeolvassák azt.  A megfejtést megbeszélik. | | Elmagyarázza a feladatot: a karácsonyhoz, csakúgy, mint minden más ünnephez, nagyon sok szokás, hagyomány köthető. a feladatlapon ünnepekhez kapcsolódó fogalmak vannak felsorolva. Válasszátok ki azokat, amelyek a karácsonyhoz köthetők, és karikázzátok be a betűjelüket. Ha jól dolgoztatok, egy jellegzetes karácsonyi sütemény nevét kapjátok.  Ezen a helyszínen ezt a süteményt készíthetitek el. | Páros munka | megfelelő példányszámban kinyomtatott feladatlap  1.feladatlap: Ezen különböző ünnepekhez köthető szokások vannak felsorolva. A karácsonyhoz köthetők betűjelét összeolvasva megfejtésül kapják a „mézeskalács” kifejezést. | Az 1. feladatlap a mézeskalácshoz az alábbi mellékletben található:  Alsó\_2\_evf\_5\_tmcs\_sanyag12\_FL |
| 10 perc | | C) Szövegfel-dolgozás  Megismerik a sütemény receptjét, fejlődik szövegértésük.  Párosítják az alapanyagokat és a mennyiségeket.  Ellenőrzik a megértést. | | Kigyűjtik a szükséges hozzávalókat, kiválasztják azokat a kihelyezett alapanyagokból. Mérleg segítségével kimérik a szükséges mennyiségeket. Learningapps.org tankocka feladatával sorbarendezik a munkafolyamatot.  https://learningapps.org/display?v=pgaie2dx318 | | segít, ellenőriz | csoportmunka | liszt, margarin, cukor, méz, tojás, narancs, gyömbér, szegfűszeg, szódabikarbóna, konyhai mérleg, kiskanál, evőkanál, tálak, gyúródeszka, nyújtófa, kötény  Learningapps.org tankocka- Egyszerű sorba rendezés feladata, interaktív tábla, tabletek vagy tanulói laptopok | Tantárgyi koncentráció: matematika  A mézeskalács receptje az alábbi mellékletben található:  Alsó\_2\_evf\_5\_tmcs\_sanyag11\_FL |
| 15 perc | | D) A sütemény elkészítése  Minden tanuló készít 1-2 db mézeskalácsot vagy feldíszít2-3 db kisütött figurát. | | 1. lehetőség: Az előre begyúrt tésztából formákat szúrnak ki, magvakkal díszítik, és szülői segítséggel kisütik azt. 2. lehetőség: A már kész süteményeket díszítik. | | irányít, segít, ellenőriz | egyéni munka | előre begyúrt tészta, vagy már kisütött mézeskalács figurák, cukormáz, nejlonzacskók, szóró- és díszítő cukrok, cukorgyöngyök, magvak (napraforgó, tök, mandula, dió) | Az iskola adottságait figyelembe véve lehet választani a két lehetőség közül. Mivel a sütés több időt vesz igénybe, a gyerekek alkotásait névvel ellátjuk és amig a többi feladatot elvégzik, addig szülői segítséggel kisütjük azokat. A délelőtt végén minden tanuló megkapja a saját mézeskalácsát. |
| 10 perc | | **III. helyszín**  **Adventi naptár készítése**  A) Motiváció  A kész munkadarab bemutatásával felkeltjük a tanulók érdeklődését  B) Szövegfel-dolgozás  Információk aláhúzása az ismeretterjesztő szövegben. Szövegértés fejlesztése. | | Elolvassák az adventi naptár eredetének rövid leírását. A tanítói kérdésekre megkeresik és aláhúzzák a választ a szövegben. | | bemutatja a kész munkadarabot, mintát ad a munkavégzéshez  a megértést ellenőrzi kérdésekkel   * Ki találta ki az adventi naptárat? (egy édesanya) * Mit vágott a kartonlapra? (24 ablakot) * Mit rejtett el az ablakokban? (apró édességet) * Mit könnyített meg ezzel?   (a várakozást) | egyéni munka | Szöveg kinyomtatva megfelelő példányszámban. ceruza | A témanapot megelőző napokban előzetes feladatként a tanulók írhatnak különböző jókívánságokat, „kiváltságokat” egymásnak, amit az adventi naptárban el lehet rejteni meglepetésként.  pl.: előre állhat az ebédlőben; a barátjával ülhet a következő napon.  Az adventi naptárhoz tartozó szöveg az alábbi mellékletben található:  Alsó\_2\_evf\_5\_tmcs\_sanyag11\_FL |
| 20 perc | | Adventi naptár elkészítése | | A tanulók papírgurigából készítik el az adventi naptárat. A papírgurigákat karácsonyi csomagolópapírral vagy krepp papírral vonják be, elhelyezik benne a kis meglepetéseket, jókívánságokat, és mint a szaloncukrot, ajándék szalaggal megkötik a két végét. A csomagocskákra számokat ragasztanak 1-24-ig, majd egy 5 cm széles, 40 cm átmérőjű karton karikára felragasztják azokat. Egy pontjára szalagot erősítenek, így az felakasztható a későbbiekben a tanterem falára, ajtajára | | a munkafázisokat bemutatja, magyaráz, felhívja a figyelmet a balesetveszélyre | páros munka | Annyiszor 24 db papírguriga, ahány csoportunk van, karácsonyi csomagoló papír, krepp papír, olló, ragasztó, ragasztópisztoly, kartonpapír, filctoll, karácsonyi szalag, a csomagokba helyezhető kis „meglepetések” | A témanap utáni napon beszéljék meg a tanulókkal, hogy milyen szabály legyen arra, melyik napon ki veheti ki a meglepetéseket!  A párok szimpátia alapján alakulnak. |
| 10 perc | **IV. Helyszín**  **Gyertyázás, karácsonyi asztali dísz készítése**   1. Motiváció   A feladat hangulati előkészítése. Megtanulják a dalt. | | Hallás után megtanulják Udud István: Ég a gyertya című megzenésített versét.  A vers szövegét kivetítve látják, elolvassák azt. | | bemutatja a dalt, kivetíti a szövegét, irányítja a dal tanulását | | frontális munka | Számítógép projektor, vagy interaktív tábla. A vers szövege kivetítve. | A verset az Ég a gyertya …című gyermekdal dallamára lehet énekelni.  Tantárgyi koncentráció: ének-zene  A vers szövege az alábbi mellékletben található:  Alsó\_2\_evf\_5\_tmcs\_sanyag14\_FL |
| 5 perc | 1. Méhviasz gyertya készítés   Cél: Minden tanuló készít egy ilyen gyertyát. | | A méretre vágott méhviaszlapba belehelyezik a méretre vágott kanócot és feltekerik azt. | | bemutatja a munkafázisokat | | egyéni munka | méhviaszlap (műlép), pamutfonal |  |
| 15 perc | C) Az elkészült gyertyák segítségével karácsonyi asztali dísz készítése  Cél: A maguk által készített gyertya felhasználására kapjanak ötletet. | | A gyerekek a saját maguk által készített gyertyát belekötik az asztali díszbe. A gyertya köré fenyőágat, apró tobozt, fagyöngyöt ragasztanak és ezt egy fából fűrészelt falapra rögzítik. | | bemutatja a munkafázist, segít, támogat, ellenőriz | | egyéni munka | fenyőágak, toboz, fagyöngy, szalagok, ragasztópisztoly, szeletelt fakorong | A tanulók a maguk által készített alkotásokat hazavihetik, vagy készíthetünk belőle kiállítást is, amit az iskola minden tanulója megnézhet. |